CELEX: 62014TN0152
Language: da
Date: 2014-03-05 00:00:00
Title: Sag T-152/14: Sag anlagt den 5. marts 2014 — Medilab mod Kommissionen og ECB

26.5.2014   
            
            
               DA
            
            
               Den Europæiske Unions Tidende
            
            
               C 159/32
            
         Sag anlagt den 5. marts 2014 — Medilab mod Kommissionen og ECB
   (Sag T-152/14)
   2014/C 159/44
   Processprog: engelsk
   
      Parter
   
   
      Sagsøger: Medilab Ltd (Nicosia, Cypern) (ved solicitor C. Paschalides og advokat A. Paschalides)
   
      Sagsøgte: Den Europæiske Centralbank og Europa-Kommissionen
   
      Sagsøgerens påstand
   
   
               —
            
            
               Den Europæiske Centralbank og Europa-Kommissionen tilpligtes at betale sagsøgeren erstatning i henhold til artikel 268 TEUF
            
         
      Søgsmålsgrund og væsentligste argument
   
   Sagsøgeren har gjort gældende, at de sagsøgte var skyld i, at de penge, sagsøgeren havde stående på hans konto, blev unddraget ham, fordi de foranledigede en tidlig pålæggelse af et bail in-værktøjet på hans indestående i banken som en del af de betingelser, der var knyttet til den økonomiske støtte, som Cypern modtog den 26. april 2013 i henhold til artikel 13 i traktaten fra 2012 om den europæiske stabilitetsmekanisme. Sagsøgeren anfører: a) De sagsøgte »overskred åbenbart og groft grænserne« for deres beføjelser som EU-institutioner i henhold til artikel 136, stk. 3, TEUF, b) de overgav uretmæssigt den effektive kontrol med deres hverv som EU-institutioner, c) de foranledigede en for tidlig pålæggelse af et bail in-værktøjet på indeståender i Bank of Cyprus og Cyprus Popular Bank, der ikke var blevet gennemført i EU-retten, d) de foranledigede restriktioner på pengebevægelser, hvorved personer med indeståender ikke kunne hæve og/eller overføre deres midler til sikrere institutioner, og e) de tilsidesatte derved retssikkerhedsprincippet, lighedsprincippet og menneskerettighederne.